burgasdotpro/wikipedia huggingface dataset:
Mandiraja

Mandiraja je okres v provincii Jawa Tengah v Indonézii. Má rozlohu 52 km² a 63 679 obyvateľov.
Geografická poloha.
Okres Mandiraja sa nachádza uprostred ostrova Java, na rieke Serayu. Priemerná ročná teplota vzduchu je 31°C.
Obyvateľstvo.
Počet obyvateľov Mandirajy je v roku 2010 podľa sčítania 63 679 obyvateľov. Väčšina je moslimov, malý podiel sú kresťania a katolíci.
Zoznam obcí.
Mandiraja je administratívne rozdelená na 16 dedín:
Noc múzeí a galérií

Noc múzeí a galérií (iné názvy: noc múzeí, múzejná noc, v nemecky hovoriacich krajinách sčasti aj "dlhá noc múzeí") je akcia, pri ktorej sú múzeá, galérie a pamiatkové objekty otvorené dlhšie ako zvyčajne (niekedy aj cez polnoc) a vstupné do nich je navyše buď znížené, alebo úplne zadarmo. Organizátori múzejných nocí sa tak snaží vzbudiť v radoch širokej verejnosti záujem o múzeá a podobné inštitúcie. Noci múzeí a galérií bývajú sprevádzané posilnenou a kyvadlovou dopravou, ktorá býva tiež zadarmo.
Prvý ročník podujatia prebehol v roku 1997 v Berlíne, potom v Česku v roku 2004 v Prahe, a výrazný ohlas medzi návštevníkmi zapríčinil rozšírenie tohto podujatia aj do ďalších miest v Česku. Noc múzeí a galérií sa koná aj na Slovensku.
Noc kostolov

Noc kostolov (v nemecky a taliansky hovoriacich krajinách nazývaná "Dlhá noc kostolov") je každoročne usporadúvaná akcia, ktorá má umožniť širokej verejnosti nezáväzné priblíženie sa a stretnutie s kresťanstvom. V jej rámci sú vo večerných a nočných hodinách sprístupnené niektoré kostoly rôznych kresťanských cirkví, v ktorých sa aj zadarmo konajú koncerty, komentované prehliadky, workshopy alebo divadelné predstavenia. Návštevníci majú možnosť nahliadnuť do kostolných sakristií alebo kláštorných záhrad, skúsiť si zahrať na organe, vystúpiť na veže alebo zostúpiť do starobylých krýpt, prežiť liturgiu alebo napríklad len vnímať to, čo bolo inšpiráciou pre staviteľa kresťanských chrámov.
História.
Noc kostolov vznikla v roku 2001 v Nemecku a o niekoľko rokov sa z Rakúska rozšírila aj do Česka. Prvý ročník tohto podujatia sa v Česku konal 29. mája 2009, druhý 28. mája 2010 a tretí 27. mája 2011. Prvý ročník na Slovensku sa konal 27. mája 2011.
Rozšírenie akcie vo svete.
Noc kostolov sa koná v týchto krajinách:
Majstrovstvá sveta v pozemnom hokeji žien 1998

Majstrovstvá sveta v pozemnom hokeji žien 1998 bol v poradí 10. turnaj majstrovstiev sveta v pozemnom hokeji žien, ktoré organizuje Medzinárodná federácia pozemného hokeja (FIH). Konal sa v dňoch od 20. do 31. mája 1998 v Utrechte, v rovnomennej provincii, v Holandsku, za účasti 12 tímov. Nováčikom podujatia bolo družstvo Južnej Afriky. Holandsko organizovalo ženský svetový šampionát druhýkrát, predtým hostilo toto podujatie v roku 1986, v Amstelveene. Zápasy sa odohrali na 2 ihriskách futbalového štadióna Stadion Galgenwaard. Titul obhájila , ktorá vo finálovom stretnutí zvíťazila nad domácim .
Turnaj žien sa organizoval spolu s turnajom mužov. Na zápasy obidvoch turnajov prišlo do hľadísk cez 150 000 divákov. Na rozdiel od predchádzajúcich turnajov tento už neslúžil ako kvalifikácia na hokejový turnaj Letných olympijských hier.
Systém bodovania zápasov sa oproti predchádzajúcim turnajom pozmenil, keď namiesto dovtedajších 2 bodov za víťazstvo boli udelované 3 body.
Zmluvné poistenie

Zmluvné poistenie je poistenie, ktoré vzniká uzavretím poistnej zmluvy. Jeho opakom je zákonné poistenie. Zmluvné poistenie môže byť povinné (povinné zmluvné poistenie) alebo dobrovoľné (dobrovoľné zmluvné poistenie). Zmluvné poistenie zaniká výpoveďou poistenia alebo nezaplatením poistného alebo odstúpením od zmluvy (podrobnosti o zániku poistenia pozri v § 800 a nasl. Občianskeho zákonníka).
Ve stínu havrana

Ve stínu havrana je Česko-Slovenská point and click adventúra vyvinutá slovenskou spoločnosťou Rainbow Rhino a vydaná spoločnosťou Cinemax. 
Produkcia.
Prvá edícia hry sa vypredala za menej ako rok. Titul mal tri edície, a hra bola pribalená k herným časopisom viac ako 8 krát; hralo ju viac než 250,000 hráčov.
V roku 2008, štúdio pracovalo na druhom diele, nikdy však nebol vydaný. Hra je dostupná na platforme Steam, kde bola pridaná 12. júla 2017.
Príbeh a gameplay.
Hráč preberá úlohu mnícha Severina, ktorý je jedného dňa nútený utiecť z kláštora. Vyskočí von oknom, do ľadovej rieky a stratí vedomie. Prebúdza sa na kraji lesa, odkiaľ vyráža preskúmať okolitý svet a "nájsť svoju cestu", ako sa mu zjavilo v divnom sne behom jeho bezvedomia.
V hre sa hráč dostáva do desiatok ručne kreslených lokácií, v ktorých čakajú klasické hádanky, rozhovory a hľadanie predmetov. Aj napriek tomu, že hru vytvorili slovenskí vývojári, hra vyšla kompletne po česky, a všetky postavy v hre nadaboval český herec Jiří Lábus.
Odozvy kritikov.
Tim Eller z webového portálu GamersHell, napísal o hre, že si ju užil, napriek slabému zvuku a vizuálom, a detinským scenárom. Absolute Games poskytlo zmiešaný názor na hru. Just Adventure sa vyjadrilo, že hráči schopní prehliadnuť technické limitácie hry, si užijú jej chytrý zmysel pre humor. Bonusweb.cz mali pocit, že nápad hry nudil hráčov, a dokázali počkať ďalší týždeň na vydanie českej adventúry Hot Summer 2. Bonusweb tvrdili, že hru pravdepodobne pozná každý český hráč počítačových hier.
Pokračovanie hry.
Cinemax ohlásili prácu na Ve stínu havrana 2 v roku 2007. Čas vydania hry bol plánovaný na druhú štvrtinu roku 2008. Jednalo sa o spoluprácu medzi House of Dragonflies a Cinemaxom, a obsahovala prácu grafického dizajnéra Erika Šille a Borisa Sirku. Príbeh hry sa mal sústrediť na mnícha Severina uväzneného medzi stredovekou Európou, a futuristickým svetom fungujúcim podľa Platónovej teórie dokonalého štátu. Hra bola inšpirovaná prácou spisovateľov Phillipa K. Dicka, Williama Gibsona a filmovej produkcie Terryho Gilliama. Išlo o 3D point and click adventúru, s nelineárnym príbehom a prvkami RPG. Tak isto ako jej predchodca, aj Ve stínu havrana 2 mala byť kompletne v češtine, vrátane jej pôvodného dabingu. Hra sľubovala že sa dotkne historických tém, ale aj zaujímavostí z oblasti filozofie, náboženstva, matematiky a kybernetiky. Vývoj hry bol však zrušený. Portál Bonusweb bol z tohoto faktu sklamaný, nakoľko podľa nich vyzeral ako "zaujímavá psychedelická záležitosť"
Spellcross

Spellcross: The Last Battle ("Spellcross: Poslední bitka)" je ťahová stratégia vytvorená slovenským štúdiom Cauldron a vydaná britskou spoločnosťou Sales Curve Interactive. Hra vyšla na PC platformu MS-DOS v roku 1997. Jedná sa o prvú hru, ktorá bola vytvorená v bývalom Česko-Slovensku. Hra vyšla v niekoľkých jazykových mutáciach a okrem češtiny vyšla aj v angličtine, poľštine či taliančine. Slovenský preklad však nikdy nevyšiel.
Príbeh.
Na prelome tretieho tisícročia sa stala planéta Zem terčom neznámej invázie. Nepriatelia známi pod menom Other Side (Druhá strana) si nemilosrdne podrobili ľudstvo. Spoločne s ich príchodom na Zem sa vrátila aj mágia. Jedinou prekážkou medzi ich drtivým víťazstvom se stala čerstvo vytvorená Aliancia Zeme, ktorá spojuje bývalé armády doposiaľ všetkých slobodných krajín. Základom Aliance sa stali jednotky ustupujúce pred hordami Other side, tak ako aj vojská na nedotknuteľných územiach. Osud ľudstva teraz leží v rukách neochvejných vojakov Aliancie Zeme, ktorí sa vrhajú do boja proti hordám nebezpečných bytostí.
Hrateľnosť.
V úvode hry sa hráč prenesie do role Alexandra, mladého dôstojníka, ktorého prvoradou úlohou je bezpečne sa dostať s malým oddielom vojakov do tábora Aliancie Zeme. Cesta však vedie cez nebezpečné nepriateľské územie. Na začiatku má hráč k dispozícií len niekoľko typov pechoty a ľahkých vozidiel. Postupom v kampani sa však odomknú najrôznejšie výdobytky modernej vojenskej techniky –  od tankov a delostrelectva, cez bojové helikoptéry, až po sci-fi výzbroj.
Naproti moderne vybavenej pozemskej Aliancie pozostávajú jednotky Other Side z najrôznejších fantasy bytostí a príšer. Proti hráčom ovládanej technike budú bojovať zástupy Orkov, Elfov či nemŕtvych.
Hráč si na mape zvolí misiu a vyberie jednotky. V bojovom móde potom postupuje územím a hľadá nepriateľov, ktorých musí zničiť. Každá jednotka má určitý počet bodov, ktoré môže použiť na pohyb po mape alebo na útok. Po úspešne splnenej misii sa hráč vracia späť do taktického menu.
Kritika a predaje.
Hra bola z pohľadu kritiky úspešná, no kvôli takmer nulovému marketingu a malej konkurencieschopnosti popri vtedajšom prudko sa šíriacom trende 3D renderovanej grafiky sa Spellcross dočkal len slabej predajnosti a celkovo malej rozšírenosti.
Uhorské kniežatstvo

Uhorské kniežatstvo () je najstaršie doložený uhorský štát v stredoveku, ktorý bol založený niekedy medzi rokmi 895 a 896 ako kmeňový zväz zjednocujúci pôvodne kočovný ľud Maďarov, ktorí postupne prešli z polokočovného spôsobu života na usadlý život. Na jeho čele nestál samotný knieža, ale vo forme diarchie sa o moc delili dvaja muži, t. j. "kende" či "kündü" (t. j. sakrálny kráľ či knieža) a "gyula" (vojvodca). Kto z nich disponoval väčšou mocou alebo dôležitejším postavením, je predmetom dohadov. Isté je len to, že vládnuci titul (podľa niektorých prameňov knieža alebo dokonca chán) bol zrejme prevzatý od Chazarov, od titulu kagana. V priebehu 10. storočia sú pôvodné pohanské náboženstvá nahradené kresťanstvom a maďarská kmeňová konfederácia sa postupne mení a konsoliduje v kresťanské kráľovstvo. Tým sa de iure stáva v roku 1000 alebo 1001, keď sa knieža Vajk, pokrstený už ako Štefan, dáva korunovať za uhorského kráľa Štefana I.
Dejiny.
Vznik Uhorska je spojený s príchodom Maďarov do Panónie a Podunajska. Kočovné kmene prišli do tejto oblasti pod vedením Arpáda, ktorého si sedem maďarských vojvodov v roku 890 zvolilo za svojho panovníka.
Vláda Arpáda.
Maďarské kočovné kmene našli v nových sídlach vyspelejšiu kultúru roľníkov pod ochranou Veľkej Moravy a viedli výbojné vojny proti susedom. V roku 896 sa Arpád stal vládcom kmeňov a pod jeho velením bolo azda v roku 902 alebo 903 porazené vojsko Veľkej Moravy. V roku 906 však bol porazený bavorskými vojskami a veľkomoravským kniežaťom Mojmírom II. Posilnenia svojej pozície sa Arpád dočkal vďaka Frankom, ktorí pozvali na rokovania a zabili maďarských veľmožov. Arpád viedol vojnu proti Bavorom, ktorých v roku 907 poráža pri Brezalauspurcu (dnešná Bratislava). Pretože sa nezachovali pramene o zapojení vojsk Veľkej Moravy, s rokom 907 je už spojený rozpad Veľkej Moravy a slovanské kniežatá sa podriaďujú vo výbojných bitkách Maďarom. Nastáva usídľovanie Maďarov v Podunajskej nížine a preberanie kultúry a spôsobov obrábania pôdy od vyspelejších slovanských susedov.
Arpádovi následníci.
Arpádovi následníci pokračujú vo výbojoch, ktoré smerom na západ zastavuje až bitka pri Lechu v roku 955. Maďari následne prechádzajú k usadlému spôsobu života a Arpádovci pomaly upevňujú po vzore európskych mocností svoju zvrchovanú moc a pevne sa ujímajú vlády. Prijímajú kresťanstvo za svoje náboženstvo a od čias prvého uhorského kráľa Štefana I. ho tiež horlivo šíria po celej krajine. Pôvodné prevažne slovanské obyvateľstvo bolo nútené asimilovať a prijať nadvládu uhorského kráľa. Ako na juhu v oblasti Blatnohradu a Panónie na západe, tak aj na severe v oblasti Nitrianskeho kniežatstva prevzali od miestnych obyvateľov časť poľnohospodárstva, remeslá a zo začiatku aj spôsob štátnej správy.
PubChem

PubChem je databáza chemických látok. Spravuje ju Národné cetrum pre biotechnologické informácie ("National Center for Biotechnology Information, NCBI"). Databáza obsahuje informácie o látkach s 1000 a menej atómami a/alebo 1000 a menej väzbami. Do PubChemu prispieva viac ako 80 organizácií. Dáta sú prístupné cez webové rozhranie alebo cez FTP.
Majstrovstvá sveta v pozemnom hokeji žien 2002

Majstrovstvá sveta v pozemnom hokeji žien 2002 bol v poradí 11. turnaj majstrovstiev sveta v pozemnom hokeji žien, ktoré organizuje Medzinárodná federácia pozemného hokeja (FIH). Konal sa v dňoch od 24. novembra do 8. decembra 2002 v Perthe, v Austrálii, za účasti rekordných 16 tímov. Nováčikom podujatia bolo družstvo Ukrajiny. Austrália organizovala ženský svetový šampionát druhýkrát, predtým hostila toto podujatie v roku 1990, v Sydney. Zápasy sa odohrali na štadióne Perth Hockey Stadium. Titul získala , ktorá vo finálovom stretnutí zvíťazila nad . Bronzová získala svoju prvú medailu.
Počet účastníkov sa oproti predchádzajúcim turnajom zvýšil z 12 na 16 družstiev.
Kvalifikácia.
Poznámka: Po leteckých útokoch v septembri 2001 sa družstvo USA nemohlo kvôli narušeniu letového poriadku dopraviť na kvalifikačný turnaj. FIH mu však dala príležitosť v kvalifikačnom play-off, ktoré sa uskutočnilo v roku 2002.
Staryj Oskol

Staryj Oskol (rus. Старый Оскол) je mesto v centrálnom federálnom okruhu v Rusku. Je druhé najväčšie mesto v regióne a podľa sčítania obyvateľstva v roku 2017 malo 223 360 obyvateľov.
História.
V roku 1593 bolo mesto pod názvom Oskol založené ako pevnosť na južných hraniciach Ruského cárstva (Muravská cesta). Mesto je pomenované po rieke Oskol, na ktorej brehoch sa nachádza. Väčšinu jej obyvateľov tvorili vojaci a roľníci. V roku 1617 bolo mesto vypálené Poliakmi a prestavané vojvodom M. Skuratovom. V rokoch 1625, 1642 a 1677 ho ohrozovali krymskí Tatári. V roku 1655 bolo mesto premenované na Staryj Oskol, nakoľko mesto Carev Aleksejev bolo premenované na Nový Oskol. Od 17. storočia je Staryj Oskol známy ako centrum Starooskolského ujezdu (okresu). V roku 1780 bol schválený erb Starého Oskolu.
Od 20. októbra 1721 do 1. septembra 1917 bolo súčasťou Ruskej Ríše, následne v roku 1918 bolo súčasťou ukrajinského štátu. Po porážke armády hajtmana P. Skoropadského prešlo mesto do rúk boľševikov a bolo pričlenené sovietskom Rusku. Od decembra 1922 bolo súčasťou Ruskej sovietskej federatívnej socialistickej republiky (ZSSR). Od roku 1928 - administratívne centrum Starooskolského rajónu (okresu), ktoré bolo súčasťou Centrálno-černozemnej oblasti. V roku 1954 sa mesto stalo súčasťou novovytvorenej Belgorodskej oblasti.
Koncom 60. a začiatkom 70. rokov 20. storočia sa stalo v súvislosti s aktívnym rozvojom ťažby železnej rudy v oblasti Kurskej magnetickej anomálie dôležitým centrom baníctva a hutníctva. Dnes je Staryj Oskol veľkým priemyselným centrom a dynamicky sa rozvíjajúcim mestom.
Obyvateľstvo.
K 1. januáru 2017 bolo 91. najväčším mestom Ruskej Federácie.. Mesto je administratívnym centrom veľkej Centrálno-černozemnej aglomerácie. Aglomerácia Staryj Oskol - Gubkin má viac ako 410 000 obyvateľov.
Podnebie.
Starý Oskol sa nachádza v miernom pásme s mierne studenými zimami so stabilnou snehovou pokrývkou. Leto je teplé, aj horúce (najmä v júli a v prvej polovici augusta). 
Administratívno-územné členenie mesta.
Mesto Starý Oskol sa administratívne člení na:
Električková doprava.
Električková doprava v Starom Oskole funguje od roku 1981. Spolu 3 linky jazdia na trati dlhej 61 km s rozchodom 1 524 mm.
Juan Esteban Pedernera

Juan Esteban Pedernera (* 25. december 1796, San José del Morro – † 1. február 1886, Buenos Aires) bol argentínsky vojak a politik, ktorý vykonával v roku 1861 jeden mesiac funkciu prezidenta Argentínskej konfederácie. Bol posledným prezidentom konfederácie, nahradený bol guvernérom Provincie Buenos Aires Bartolomém Mitrem, ktorý sa v októbri 1862 stal prvým prezidentom Argentínskej republiky.
Životopis.
Narodil sa v meste San José del Morro, ktoré sa nachádza v súčasnej argentínskej Provincii San Luis. Pôvodne študoval vo Františkánskom kláštore, no v roku 1815 štúdium opustil a vstúpil do Regimentu horských granátnikov, ktorému velil José de San Martín. Pod jeho velením následne Pedernera bojoval vo vojne za nezávislosť Čile a Peru, no bol zajatý, ale podarilo sa mu ujsť a znova sa pripojil ku svojmu vojsku. Počas bojov v Peru sa oženil s miestnou ženou, do Argentíny sa vrátil v roku 1826 už ako vyšší dôstojník armády. Následne sa zúčastnil vojny medzi Spojenými provinciami La Platy a Brazíliou, po ktorej získal Uruguaj nezávislosť. Po neúspešnej vojne sa stal podporovateľom unitaristu Juana Lavallea, ktorý zvrhol guvernéra Provincie Buenos Aires. Potom, čo federalisti získali prevahu a moc, odišiel Pedernera do exilu v Bolívii a Peru, kde neskôr bojoval za tieto krajiny proti Čile. Do Argentíny sa opätovne vrátil v roku 1840, kde sa pridal na stranu odporcov guvernéra Provincie Buenos Aires Juana Manuela de Rosasa. Po víťazstve Rosasa sa Pedernera znova vrátil do Peru, kde sa v hodnosti generála stal súčasťou tamojšej armády.
Do Argentíny sa vrátil po porážke Rosasa až v roku 1855, následne bol zvolený za senátora za Provinciu San Luis. Neskôr sa stal veliteľom jedného z federálnych vojsk a aktívne podporoval politiku a opatrenia federálnej vlády. V roku 1859 bol zvolený za guvernéra Provincie San Luis, no napriek tomu sa venoval hlavne vojenskej kariére a zúčastnil sa tak aj bojov s Buenos Aires na strane federalistov. Po víťaznej bitke pri Cepeda v roku 1859 bol v roku 1860 zvolený za viceprezidenta Argentínskej konfederácie pod prezidentom Santiagom Derquim. V septembri 1861 však vojsko Buenos Aires porazilo konfederačné vojsko v bitke pri Pavóne, po ktorej o niečo neskôr prezident Derquim rezignoval. Automaticky sa tak prezidentom stal Pedernera ako vtedajší viceprezident. Vo funkcii prezidenta zotrval od novembra do decembra 1861, kedy bol úrad prezidenta Argentínskej konfederácie zrušený. Pedernera následne odišiel z politického života a zomrel v roku 1886 v Buenos Aires.
Plants vs. Zombies

Plants vs. Zombies je hra jedného hráča žánru tower defense od spoločnosti PopCap Games. V roku 2009 bola vydaná pôvodne len pre Microsoft Windows a OS X, postupne ale bola portovaná na veľa ďalších platforiem.
Hráč je majitelom domu počas zombie apokalypsy a musí sa proti zombie brániť. Musí na svojej záhrade vysadiť rastliny ktoré strieľajú, vyrábajú slniečka, vybuchujú, spomaľujú zombie, zamrazujú alebo inak škodia zombie. V hre sa nachádza cez 40 typov zombie.
Hra získala pozitívne hodnotenie a bola nominovaná na niekoľko ocenení D.I.C.E. Awards. V roku 2013 vyšlo jej pokračovanie, nazvané a v roku 2020 vyšlo ďalšie pokračovanie Plants vs. Zombies 3.
Majstrovstvá sveta v pozemnom hokeji žien 2006

Majstrovstvá sveta v pozemnom hokeji žien 2006 bol v poradí 12. turnaj majstrovstiev sveta v pozemnom hokeji žien, ktoré organizuje Medzinárodná federácia pozemného hokeja (FIH). Konal sa v dňoch od 27. septembra do 8. októbra 2006 v Madride, v Španielsku, za účasti 12 tímov. Španielsko organizovalo ženský svetový šampionát druhýkrát, predtým hostilo toto podujatie v roku 1978, rovnako v Madride. Zápasy sa odohrali na 2 ihriskách štadióna klubu Club de Campo Villa de Madrid. Svoj šiesty titul získalo , ktoré vo finálovom stretnutí zvíťazilo nad .
Počet účastníkov sa vrátil zo 16 na pôvodných 12 družstiev.
Kvalifikácia.
Poznámka: Číslov zátvorke udáva umiestnenie vo svetovom rebríčku FIH k júlu 2006.
Podraz 5

Podraz 5 je hra pre počítače ZX Spectrum. Žáner hry sa podobá textovým hrám. Autorom je Anton Tokar. Jedna so o hru pre jedného hráča ktorá sa ovláda klávesnicou. Hra bola vydaná spoločnosťou Antok Software na Slovensku v roku 1988 pre ZX Spectrum.
Príbeh sa odohráva v roku 1994, tzn. 3 roky po predošlom diele a opäť hráme za Tima Colemana. Ten sa znovu rozhodol šikanovať svojho soka Jacka Raggera, ktorý sa po minulom diele ocitol na dlažbe a nemôže ani zohnať žiadnu práci. Preto sa rozhodol zmeniť si identitu a začať znovu v Salt Lake City. S tím mu pomáha jak jeho bratranec James Ripley, tak jeho bývalý spolužiak, ktorý mu zoženie miesto v banke. Jack neodolá a začne znovu kradnúť , tentokrát ho už sleduje FBI. Na nás je obrat ho o peniaze skôr, než ho zatknú.
Podraz 6

Podraz 6 je hra pre počítače ZX Spectrum. Žáner hry sa podobá textovým hrám. Autorom je Anton Tokar. Jedna so o hru pre jedného hráča ktorá sa ovláda klávesnicou. Hra bola vydaná spoločnosťou Antok Software na Slovensku v roku 1988 pre ZX Spectrum.
Podraz 6 je zakončenie "tokárovej" trilógie neoficiálnych pokračovaní (Podraz 4 (1987) a Podraz 5 (1988)) pôvodného Podrazu 3 (1986). Je to teda štvrtý diel a preto nesie podtitul "štvrtá veľká počítačová lúpež". 
Ide ako vždycky o nachystanie podrazu na počítačového zlodeja Jacka Raggera, ktorého sme už niekoľkokrát zničili. Ale Jack sa vždy dokázal zo šlamastiky dostať a takto je tomu aj v tomto diele. Ocitáme sa v roku 1996, teda 2 roky po predchádzajúcom diele. Jack opäť zmenil meno a s poslednými peniazmi sa ukryl v Európe. Tam mu však financie rýchle došli, a preto sa rozhodol vrátiť späť do Ameriky.
Bitka pri Mahiwe

Bitka pri Mahiwe bol ozbrojený stret medzi nemeckými a britskými koloniálnymi jednotkami v rámci východoafrického ťaženia počas prvej svetovej vojny. Bitka sa začala 15. októbra 1917, kedy juhoafrické a nigérijské jednotky pod velením generála Jacoba van Deventera napadli nemecké jednotky vedené Paulom von Lettow-Vorbeckom pri Mahiwe, vo vtedajšej nemeckej východnej Afrike. Nemcom sa podarilo ustáť úvodný nápor a 17. a 18. októbra dokonca prejsť do protiútoku, ktorý spôsobil britským jednotkám ťažké straty a donútil ich k ústupu. Po bitke sa museli Nemci, ktorí samotní utrpeli značné straty, z oblasti tiež stiahnuť a pokračovať v partizánskom spôsobe vedenia bojov.
Bitka pri Jassine

Bitka pri Jassine bol ozbrojený stret medzi nemeckými a britskými koloniálnymi jednotkami v rámci východoafrického ťaženia počas prvej svetovej vojny. Bitka sa odohrala medzi 18. až 19. januárom 1915 pri dedine Jassin, severne od tanzánijského prístavu Tanga. Jassin bol v tom čase okupovaný britskými jednotkami, ktorých hlavnou úlohou bolo strážiť hranicu s neďalekou britskou východnou Afrikou. Indická posádka, ktorej velil Raghbir Singh, však pozostávala len z približne 300 mužov, čo ju robilo značne zraniteľnou.
Nemecký veliteľ Paul von Lettow-Vorbeck sa pre útok rozhodol s cieľom zabrániť prípadnému ohrozeniu Tangy, ktorá už v predošlých mesiacoch úspešne odolala britskému útoku. Jassin napadol 18. januára domorodými jednotkami vedenými európskymi veliteľmi a poľahky sa jej zmocnil. Singh útok neprežil a britskí kapitáni Hanson a Turner boli pod podmienkou ďalšieho nezúčastňovania sa bojov prepustení po tom, čo im Lettow-Vorbeck osobne pogratuloval k obrane.
Po skončení bitky si Lettow-Vorbeck uvedomil, že Nemci si v oblasti nemôžu naďalej dovoliť podobne vysoké straty veliteľov a množstvo spotrebovanej munície. To ho viedlo k zmene taktiky a prechodu na partizánsky spôsob vedenia bojov. V nasledujúcich mesiacoch sa mu týmto spôsobom podarilo na seba naviazať značné množstvo britských síl v oblasti, ktoré sa tak nemohli presunúť na európske bojiská. Briti sa po bitke stiahli, čím sa zároveň oddialila plánovaná invázia do nemeckej východnej Afriky.
Štôlňa Bartolomej (Banská Štiavnica)

Štôlňa Bartolomej je banská štôlňa pri Banskej Štiavnici. Je súčasťou Slovenského banského múzea, ktoré vzniklo v roku 1964. Povrchová výstavba múzea začala v roku 1965 pretváraním banského areálu šachty Ondrej a štôlne Bartolomej. Šachtu Ondrej začali otvárať v roku 1967. Prvá časť povrchovej a podzemnej expozície bola sprístupnená verejnosti v roku 1974. 
V súčasnosti používané označenie celého komplexu (povrchová aj hlbinná expozícia) je Banské múzeum v prírode (banský skanzen). Povrchová expozícia predstavuje banské budovy a zariadenia z rôznych oblastí Slovenska (napr. Kachelmanov vodnostĺpcový ťažný stroj, priemiestnený zo šachty Lill v Hodruši), náučnú geologickú expozíciu, expozíciu lomového dobývania a banských strojov. Najväčším lákadlom je fáranie do štôlne Bartolomej v baníckom plášti, s prilbou a s lampášom. Prehliadka trvá asi 90 až 100 minút. Miesto je 2 km od Banskej Štiavnice smerom na Štiavnické Bane.
Štôlňa Bartolomej

Štôlňa Bartolomej môže byť:
Majstrovstvá sveta v pozemnom hokeji žien 2010

Majstrovstvá sveta v pozemnom hokeji žien 2010 bol v poradí 13. turnaj majstrovstiev sveta v pozemnom hokeji žien, ktoré organizuje Medzinárodná federácia pozemného hokeja (FIH). Konal sa v dňoch od 29. augusta do 11. septembra 2010 v Rosariu, v Argentíne, za účasti 12 tímov. Argentína bola organizátorom ženského svetového šampionátu druhýkrát, predtým hostila toto podujatie v roku 1981, v Buenos Aires. Zápasy sa odohrali na štadióne Estadio Mundialista de Hockey vybaveným mobilnými tribúnami s kapacitou pre 12 000 divákov. Svoj druhý titul získala domáca , ktorá vo finálovom stretnutí zvíťazila nad obhajcom prvenstva z . Bronzové získalo svoju prvú medailu.
Kvalifikácia.
Poznámky:
Majstrovstvá Európy v póle 2018

Majstrovstvá Európy v póle 2018 bol v poradí 12. turnaj majstrovstiev Európy v jazdeckom póle, ktoré organizuje Medzinárodná federácia póla (FIP). Konal sa v dňoch od 20. do 30. septembra 2018 vo Villa a Sesta (časť "comune" Castelnuovo Berardenga), v regióne Toskánsko, v Taliansku, za účasti 10 mužských a 4 ženských tímov. Prvýkrát sa organizoval mužský a ženský turnaj súčasne. Nováčikom turnaja bolo mužské družstvo Azerbajdžanu a ženské družstvo Holandska. Taliansko organizovalo európsky šampionát tretíkrát, predtým hostilo toto podujatie v rokoch 1997 (v Miláne) a 2002 (v Ríme). Zápasy sa odohrali na 3 ihriskách v areáli pólo klubu Villa a Sesta Polo Club. V mužskej kategórii svoj druhý titul získalo domáce Taliansko, ktoré vo finálovom stretnutí zvíťazilo nad nováčikom z Azerbajdžanu. U žien získalo titul Nemecko po finálovej výhre nad domácim tímom a zároveň obhajcom prvenstva z Talianska.
Talianske dejisko získalo právo organizovať tento turnaj pred kandidatúrami Spojeného kráľovstva a Španielska.
Formula 2 v roku 2017

Sezóna 2017 Formuly 2 bola prvým ročníkom šampionátu FIA Formula 2. Šampionát prebiehal počas dvanástich závodných víkendov popri niektorých Veľkých cenách Formuly 1.
2017 bol posledným ročníkom, v ktorom bol naposledy použitý monopost Dallara GP2/11 s osemvalcovým atmostérickým vidlicovým motorom, ktorý bol prvý krát použitý v roku 2005 v sérii GP2.
Tymidínkináza

Tymidínkináza je enzým, ktorý katalyzuje fosforyláciu tymidínu na tymidínmonofosfát (TMP). Patrí medzi transferázy. Reakciu katalyzovanú týmto enzýmom vyjadruje rovnica:
Aktivita tymidínkinázy sa využíva pri používaní antivirotika acyklovir, kde aktivita vírusovej tymidínkinázy fosforyluje acyklovir, ktory sa zabudováva do DNA ako analóg guanozínu, čím syntéza DNA vo vírusom napadnutej bunke nemôže pokračovať.
Majstrovstvá Ázie v hokeji na kolieskových korčuliach 2018

Majstrovstvá Ázie v hokeji na kolieskových korčuliach 2018 bol v poradí 17. turnaj majstrovstiev Ázie v hokeji na kolieskových korčuliach, ktoré organizuje Ázijská konfederácia kolieskových športov (World Skate Asia, predtým CARS). Bol súčasťou "Majstrovstiev Ázie v kolieskových športoch 2016". Kvôli účasti dvoch oceánskych družstiev nazývaný ako "Majstrovstvá Ázie a Oceánie 2018". Konal sa v Namwone, v regióne Honam, v Kórejskej republike v dňoch od 8. do 28. septembra 2018, za účasti 7 mužských a 3 ženských tímov. Kórejská republika bola organizátorom ázijského šampionátu štvrtýkrát, keď predtým hostila toto podujatie v rokoch 1987, 1997 a 2005. Titul získala , ktorá sa v jedinej hranej skupine umiestnila pred obhajcom titulu z a .
Turnaj zároveň slúžil ako kvalifikácia ázijsko-oceánskych družstiev na Majstrovstvá sveta 2019, ktoré organizuje Barcelona. Víťazné družstvá sa kvalifikovalo do 2. divízie MS (tzv. "Interkontinentálne majstrovstvá"), zvyšné družstvá do 3. divízie MS (tzv. "Vyzývací pohár").
Účastníci.
Poznámka: Číslo v zátvorke udáva umiestnenie v medzinárodnom rebríčku k septembru 2017.
Poznámka: Číslo v zátvorke udáva umiestnenie v medzinárodnom rebríčku k septembru 2017.
Majstrovstvá Ázie v inline hokeji 2018

Majstrovstvá Ázie v inline hokeji 2018 bol v poradí 8. turnaj majstrovstiev Ázie v inline hokeji, ktoré organizuje Ázijská konfederácia kolieskových športov (World Skate Asia, predtým CARS). Bol súčasťou "18. Majstrovstiev Ázie v kolieskových športoch 2018". Konal sa v Namwone, v regióne Honam, v Kórejskej republike v dňoch od 9. do 13. septembra 2018, za účasti 9 mužských a rekordných 6 ženských tímov. Nováčikom podujatia bolo ženské družstvo Japonska. Kórejská republika organizovala ázijský šampionát druhýkrát, keď predtým hostila toto podujatie v roku 2005, v Čondžu. Zápasy sa odohrali v "Inline Hockey Stadium Chunhyanggol". V mužskej kategórii získal titul , u žien obhájil titul .
Kosce

Kosce ("Opiliones") je rad pavúkovcov. V apríli 2017 bolo známych viac ako 6 650 po celom svete, ale celkový počet druhov môže prerásť cez 10 000. Rad kosce obsahuje päť podradov: Cyphophthalmi, Eupnoi, Dyspnoi, Laniatores, a od roku 2014 aj Tetrophthalmi.
Kosce sa nachádzajú na všetkých kontinentoch okrem Antarktídy. Zachované fosílie staré 400 miliónov rokov sa našli v rohovci blízko škótskej dedinky Rhynie. 305 miliónov staré fosílie z Francúzska, ktoré vyzerajú prekvapujúco moderne, indikujú, že základný tvar ich tiel sa vyvinul veľmi dávno a, aspoň v niektorých taxónoch, sa odvtedy zmenil veľmi málo.
Ich fylogenetická pozícia v rámci pavúkovcov je sporná: ich najbližší príbuzní môžu byť roztoče (Acari) alebo podtrieda Dromopoda (šťúry, šťúriky a solifúgy). Hoci sa povrchne podobajú, sú často nesprávne identifikované ako pavúky (rad Araneae), kosce sú odlišný rad, ktorý nie je úzko spätý s pavúkmi. Majú dva páry dlhých končatín. Môžu sa ľahko odlíšiť od pavúkov s dlhými nohami svojim celistvým telom a jedným párom očí v strede cefalotoraxu (hlavohrude). Pavúky majú výrazné brucho, ktoré je oddelené od cefalotoraxu zúžením a majú tri až štyri páry očí, zvyčajne okolo okrajov cefalotoraxu.
Kosce na Slovensku.
Na území Slovenska bolo do roku 2010 známych 33 druhov koscov, v roku 2014 už 35 druhov (iný zdroj uvádza 50 druhov). V ľudský obydliach je bežný kosec domový ("Opilio parietinus"). V lesoch a lúkach je to kosec rožkatý ("Phalangium opilio"). Medzi najväčšie patrí horský druh kosec obrovský ("Gyas titanus") a kosec klepietkár ("Zachaeus crista") z lesov južného Slovenska.
Kosec

Kosec môže byť:
Vesmírni ľudia

Vesmírni ľudia (Anjeli Svetla) je termín používaný Ivom A. Bendom a ďalšími ľuďmi, ktorí s nimi majú komunikovať, pre označenie údajných mimozemských bytostí, ktoré pozemšťanom nezištne a láskyplne pomáhajú.
Táto skupina ľudí je považovaná za sektu, ako rôznymi autormi z niekoľkých médií tak i L. Safaříkom, tajomníkom plzenského Klubu psychotroniky a UFO.
Aktivity.
V roku 2007 ministerstvo obrany Slovenskej republiky dostalo od "Svetelných pracovníkov (šíritelia vesmírnej ideológie)" varovanie pred očipovaním ľudí, ktoré údajne plánujú (a uskutočňujú) jaštery z temných svetov, s výzvou na obranu obyvateľov Slovenska proti tejto hrozbe. Aj napriek tomu však stále existujú desiatky ľudí, ktorí neváhajú šíriť pravdu o Aštarovi Šeranovi a vesmírnych ľuďoch.
Juraj Tabaček

Juraj „Šoko“ Tabaček (* 23. august 1979, Žilina) je slovenský moderátor, herec a zabávač.
Vyštudoval gymnázium v Žiline, nedokončil však ani jednu z troch vysokých škôl, na ktoré bol prijatý. V súčasnosti sa objavuje prevažne v zábavných televíznych programoch. Do povedomia verejnosti sa dostal najmä stvárnením postavy Tunela v sitkome "Horná Dolná". Od jesene 2018 do leta 2019 bol kapitánom v relácii "Milujem Slovensko" na Jednotke RTVS.
Vystupuje v zoskupení "3T – Tri tvorivé tvory", tiež v šou "Na facku", či v rámci stand-upov.
Majstrovstvá Európy v korfbale 2018

Majstrovstvá Európy v korfbale 2018 bol v poradí 7. turnaj majstrovstiev Európy v korfbale, ktoré organizuje Európska korfbalová federácia (IKF Europe). Konal sa v dňoch od 13.21. októbra 2018 v mestách Drachten, Gorredijk, Heerenveen a Leeuwarden, v Holandsku, za účasti 15 tímov rozdelených do dvoch kategórií. Nováčikom podujatia bolo družstvo Francúzska. Pôvodne sa malo zúčastniť aj Turecko, ktoré sa ale z finančných dôvod rozhodlo odstúpiť. Limit zúčastnených tímov sa oproti predchádzajúcemu turnaju zvýšil z 10 na 16, tie boli rozdelené do dvoch výkonnostných kategórií. Holandsko bolo organizátorom európskeho šampionátu tretíkrát, predtým hostilo toto podujatie v rokoch 2010 a 2016. 
Titul siedmykrát v rade získalo domáce , ktoré vo finálovom stretnutí zvíťazilo nad . Strieborné Nemecko získalo svoju prvú medailu. Naopak, prvýkrát v 20-ročnej histórii konania európskeho šampionátu nezískalo medailu , ktoré v zápase o bronz prehralo s .
Tento turnaj zároveň slúžil ako kvalifikácia európskaych družstiev na Majstrovstvá sveta 2019 v Južnej Afrike. Kvalifikovalo sa na ne 10 najlepších družstiev.
Kvalifikácia.
Poznámka: Družstvo Ruska, ktoré bolo nasadené do A kategórie, v marci 2018 ohlásilo, že z turnaja odstupuje a nahradilo ho Poľsko. V následku toho postúpilo do B kategórie aj Írsko z pôvodne nepostupového tretieho miesta v kvalifikácii 2018.
Nasadenie do skupín.
Žrebovanie družstiev do skupín prebehlo 17. apríla 2018:
Poznámka: Číslo v zátvorke udáva umiestnenie vo svetovom rebríčku IKF k júlu 2018.
Africký pohár vo florbale 2018

Afrikcý pohár vo florbale 2018 bol prvý turnaj afrického pohára vo florbale, ktoré organizuje Medzinárodná florbalová federácia (IFF). Konal sa v dňoch od 15. do 16. septembra 2018 v Abidjane, v Pobreží Slonoviny, za účasti 4 mužských a 3 ženských tímov. Všetky zúčastnené družstvá zaznamenali svoju medzinárodnú premiéru, pričom zápasy sa odohrali vo formáte 5 hráčov (4 hráči v poli + brankár) na dva polčasy po 15 minút. Zápasy sa odohrali v aréne Salle Polyvalente du Palais des Sports de Treichville. V kategórii mužov zvíťazila , u žien to bola .
Chrysalis Records

Chrysalis Records je britské hudobné vydavateľstvo založené v roku 1968. Jeho názov je zlúčením mien zakladateľov Chrisa Wrighta a Terryho Ellisa. Začínalo s názvom Ellis-Wright Agency.
Značka Chrysalis vznikla ako sublabel Island Records vďaka úspechu ňou produkovaných skupín Jethro Tull a Procol Harum. Neskôr Chrysalis vydal niektoré albumy skupiny Genesis, v osemdesiatych rokoch potom zázemím novoromantických kapiel Ultravox a Spandau Ballet, novovlnej skupiny Blondie a jednej z najslávnejších kapiel, hrajúcich ska, Madness. 
Vydavateľstvo zaniklo v roku 1991, kedy bolo predané superlabelu EMI.
SnatchBot

SnachBot je bezplatný software, který slouží na vytváření chatovacího robota pro různé sociální sítě. 
Dejiny.
Společnost založili Henri Ben Ezra a Avi Ben Ezra v roce 2015 v Herzliya Pituach v Israelu.
V Červenci 2017, Snatchbot sponzoroval Chatbot Summit v Berlíně v Nemecku. Na konci Decembra 2017, se nĕco přes 30 milionú koncových uživatelů zapojilo do vývoje chatovacího robota pomocí platformy SnatchBot.
Služby.
SnatchBot pomáhá uživatelům se stavbou chatovacího robota pro služby Facebook Messenger, Skype, Slack, SMS, Twitter a jiné sociální služby. Tiež poskytuje bezplatné modely spracovanie prirodzeného jazyka (Natural Language Processing). Spolu s nástrojem Machine Learning od stejné společnosti, je možné vytvářet chatovací roboty, kteřý dokážou rozeznat záměry uživatelů.
Turkménske národné futsalové družstvo žien

Turkménske národné futsalové družstvo žien je národné družstvo žien, ktoré reprezentuje Turkménsko v medzinárodných futsalových súťažiach a priateľských zápasoch. Funguje pod záštitou "Turkmenistanyn Futbol Federasiyasy" (TFF). Prvý medzinárodný zápas absolvovalo v roku 2011. 
Vrcholné podujatia.
Turkménske družstvo sa predstavilo na jednom turnaji Ázijských halových hier, v roku 2017, keď hry hostilo práve Turkménsko. Po troch prehrách v základnej skupine nepostúpilo do play-off.
Družstvo sa zúčastnilo aj jedného turnaja majstrovstiev Ázie. Na turnaji v roku 2018, organizovaným Thajskom, prehralo oba zápasy základnej skupiny a do štvrťfinálových zápasov play-off nepostúpilo.
Libanonské národné futsalové družstvo žien

Libanonské národné futsalové družstvo žien je národné družstvo žien, ktoré reprezentuje Libanon v medzinárodných futsalových súťažiach a priateľských zápasoch. Funguje pod záštitou "Association Libanaise de Football" (LFA). Prvý medzinárodný zápas absolvovalo v roku 2008. Jeho najlepším výsledkom je 4. miesto na subkontinentálnom šampionáte v roku 2012.
Vrcholné podujatia.
Libanonské družstvo sa predstavilo na jednom turnaji majstrovstiev Ázie, v roku 2018, keď turnaj hostilo Thajsko. Bodovalo iba po výhre nad a do štvrťfinále turnaja nepostúpilo.
Družstvo sa zúčastnilo oboch turnajov západoázijských majstrovstiev. Lepšie umiestnenie dosiahlo v roku 2012 v Bahrajne, kde postúpilo do semifinále turnaja a obsadilo napokon 4. miesto.
Eddie Cochran

Ray Edward "Eddie" Cochran (* 3. október 1938, Albert Lea, Minnesota, USA† 17. apríl 1960, Bath, Spojené kráľovstvo) bol americký spevák, gitarista a skladateľ, priekopník rock and rollu. 
Na začiatku svojej kariéry spolupracoval s Hankom Cochranom. Hoci neboli príbuzní, vystupovali pod názvom "The Cochran Brothers". Je autorom hitu "Summertime Blues", ktorý prerobilo mnoho známych hudobníkov, vrátane The Who a Blue Cheer. 
Zomrel pri dopravnej nehode počas britského turné vo veku 21 rokov. V roku 1987 bol uvedený do Rock and Roll Hall of Fame..
Palestínske národné futsalové družstvo žien

Palestínske národné futsalové družstvo žien je národné družstvo žien, ktoré reprezentuje Palestínu v medzinárodných futsalových súťažiach a priateľských zápasoch. Funguje pod záštitou Palestinian Football Association (PFA). Prvý medzinárodný zápas absolvovalo v roku 2008. Jeho najlepším výsledkom je 4. miesto na subkontinentálnom šampionáte v roku 2008.
Vrcholné podujatia.
Palestínske družstvo sa predstavilo na jednom turnaji Ázijských halových hrách, v roku 2017, keď turnaj hostilo Turkménsko. Po dvoch vysokých prehrách v základnej skupine nepostúpilo do štvrťfinále turnaja.
Družstvo sa zúčastnilo oboch turnajov západoázijských majstrovstiev. Lepšie umiestnenie dosiahlo v roku 2008 v Bahrajne, kde postúpilo do semifinále turnaja a obsadilo konečné 4. miesto.
Half-Earth

Half-Earth je vedecko-populárne literárne dielo prírodovedca z USA E. O. Wilsona. Autor v knihe tvrdí, že na zastavenie vymierania všetkých druhov (vrátane ľudí) je nutné vyčleniť polovicu zemského povrchu ako prírodnú rezerváciu.
Exomesiac

Exomesiac alebo extrasolárny mesiac je prirodzená družica, ktorá obieha okolo exoplanéty alebo iného astronomického objektu mimo slnečnej sústavy.
Objavy.
Pravdepodobne prvým objaveným exomesiacom je "Kepler-1625b I" obiehajúci okolo planéty Kepler-1625b. Jeho veľkosť a hmotnosť je porovnateľná s Neptúnom. Ide o hypotézu, ktorá vychádza z tranzitných pozorovaní (aj s pomocou Hubblovho vesmírneho ďalekohľadu). Samotní autori uvádzajú, že dáta sú z jedného pozorovania a prítomnosť mesiaca treba ďalej pozorovať a overiť.
Ďalší pravdepodobný kandidát bol prezentovaný v auguste 2019. Môže ísť o vulkanicky aktívny exomesiac v systéme WASP-49b.
Majstrovstvá Európy v hokeji na kolieskových korčuliach žien 2018

Majstrovstvá Európy v hokeji na kolieskových korčuliach žien 2018 bol v poradí 14. turnaj majstrovstiev Európy v hokeji na kolieskových korčuliach žien, ktoré organizuje Európska konfederácia kolieskového korčuľovania (World Skate Europe, predtým CERS), resp. jej výbor pre hokej na kolieskových korčuliachWS Europe RH. Konal sa v dňoch od 8.13. októbra 2018 v meste Mealhada, v distrikte Aveiro, v Portugalsku, za účasti 7 tímov. Portugalsko bolo organizátorom európskeho šampionátu žien tretíkrát, predtým hostilo toto podujatie v rokoch 1997 (v São João da Madeira) a 2005 (v Mire). Zápasy sa odohrali v aréne Pavilhão Municipal da Mealhada s kapacitou 1 000 divákov. s kapacitou 1 000 divákov. Výsledok celkového víťaza bol kvôli neodohratiu posledného zápasu dočasne pozastavený.
Účastníci.
Poznámka: Číslo v zátvorke udáva umiestnenie v medzinárodnom rebríčku v septembri 2017.
Donna Stricklandová

Donna Theo Stricklandová (; * 27. máj 1959, Guelph, Kanada) je kanadská fyzička a akademička.
Je docentkou na Katedre fyziky a astronómie na University of Waterloo a priekopníčkou v oblasti laserov. Vynašla technológiu chirped pulse amplification na tvorbu ultrakrátkych impulzov s vysokou intenzitou využívanú v laserovom obrábaní, chirurgii, medicíne a základnom výskume.
V roku 2018 získala Nobelovu cenu za prelomové objavy v odbore laserovej fyziky. Je len treťou nositeľkou tejto ceny po Marii Curieovej-Skłodowskej v roku 1903 a Marii Goeppertovej-Mayerovej v roku 1963.
Úkladná vražda

Úkladná vražda je v právnom poriadku Slovenskej republiky jeden z trestných činov proti životu (ich následkom je smrť človeka). Od trestného činu vraždy sa odlišuje iba v subjektívnej stránke. Okrem úmyselného zavinenia, ktoré je podobné ako pri vražde, musí úmysel obsahovať vopred uváženú pohnútku.
Vopred uvážená pohnútka znamená rozhodnutie usmrtiť iného človeka, ktoré pretrváva počas dlhšieho časového obdobia pred samotným činom. Pohnútka musí byť uvážená, čím sa myslí, že toto rozhodnutie je spracované rozumovou zložkou vôle páchateľa, len emocionálne rozhodnutie nestačí. Časové obdobie, počas ktorého páchateľ uvažoval o usmrtení človeka, sa hodnotí podľa konkrétneho prípadu. Samotná dĺžka tohto obdobia nemá vplyv na naplnenie subjektívnej stránky trestného činu úkladnej vraždy, ale môže mať vplyv pri posudzovaní poľahčujúcich, alebo priťažujúcich okolností. 
Úkladná vražda sa trestá odňatím slobody na 20 až 25 rokov, alebo trestom odňatia slobody na doživotie (najvyšším možným trestom). Tento trestný čin bol zavedený pri rekodifikácií trestného práva v roku 2005, prijatím nového Trestného zákona (zákon č. 300/2005 Z. z.).
Úkladná ako protiklad vraždy v afekte.
Slovo úklad má význam ako "niečo nastrojené, majúce škodiť, nástrahy, osídla, pasca" úkladná vražda teda zahŕňa úklad - vopred uváženú pohnútku. Všetky ostatné prípady úmyselného usmrtenia, bez vopred uváženej pohnútky, naplňujú skutkovú podstatu trestného činu "vraždy". Polícia nazýva takéto neúkladné vraždy paušálne ako "spáchané v afekte". (Polícia zaevidovala v roku 2018 celkovo 67 nových prípadov vrážd. Okrem približne 40 úkladných, boli ďalšie dve desiatky spáchané v afekte. Tie sa polícii podarilo objasniť takmer všetky, okrem jednej.).
Paragrafové znenie.
Trestný čin úkladnej vraždy je v Trestnom zákone zavedený v § 144 pod prvým dielom (Trestné činy proti životu), prvej hlavy (TRESTNÉ ČINY PROTI ŽIVOTU A ZDRAVIU), osobitnej časti v nasledovnom znení:
Basketbalová extraliga žien 1994/95

Basketbalová extraliga žien v sezóne 1994/95 bol 3. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). Súťaž niesla dobový názov "I. liga žien". V sezóne účinkovalo 12 družstiev. Víťazom sa tretíkrát v rade stalo družstvo Sipox Ružomberok, ktoré vo finálovej sérii zvíťazilo nad Spartak SAM Myjava.
Ružomberok sa stal aj víťazom maďarsko-slovenského pohára, za účasti 4 maďarských a 4 slovenských družstiev.
Systém súťaže.
Po odohraní dvojkolovej základnej časti nasledovala rovnako dvojkolová nadstavbová časť v skupinách o 1.6. miesto a o 7.12. miesto. Družstvám sa v nadstavbovej časti započítavali výsledky odohraté v základnej časti. Družstvá na 1. až 8. mieste po základnej časti postúpili do play-off, ktoré sa hralo na 2 víťazné zápasy.
Účastníci.
Poznámka: Pred sezónou sa spojil klub TJ Slávia Filozof Bratislava s BK Šamorín, ktorého ženský seniorský tím bol vtedy účastníkom II. ligy, a vytvorili klub BK Filozof Šamorín.
Frances Arnoldová

Frances Arnoldová (; * 25. júl 1956, Edgewood, Pensylvánia, USA) je americká biochemička a chemická inžinierka.
Jej výskum zahŕňa predovšetkým využitie riadenej evolúcie na produkciu zelenej energie a k ekologickej chemickej syntéze. V roku 2018 získala Nobelovu cenu za chémiu za priekopnícke využitie riadenej evolúcie na tvorbu enzýmov s vylepšenými alebo novými funkciami. 
V roku 1979 získala bakalársky titul v odbore strojného a leteckého inžinierstva na Princeton University a v roku 1985 doktorát v odbore chemického inžinierstva na University of California, Berkeley v Berkeley, kde tiež vykonávala postdoktorálny výskum v oblasti biofyzikálnej chémie.V roku 1986 začala pracovať na California Institute of Technology, kde je v súčasnosti profesorkou chémie, inžinierstva, bioinžinierstva a biochémie. Pokračuje vo výskume riadenej evolúcie a jej využitia vo vede, medicíne, chémii a energetike.
Letné olympijské hry mládeže 2018

Letné olympijské hry mládeže 2018, oficiálne III. letné olympijské hry mládeže (, oficiálne , , nazývané tiež Buenos Aires 2018, skratka YOG 2018 (z anglického názvu)) sú medzinárodnou športovou udalosťou, ktorá sa koná od 6. októbra do 18. októbra 2018 v meste Buenos Aires. Organizuje ich Medzinárodný olympijský výbor a sú jednými z radu Olympijských hier mládeže. Usporiadateľskou krajinou je Argentína.
Voľba miesta konania.
O usporiadanie LOH mládeže 2018 sa uchádzalo šesť miest, ktoré 12. marca 2012 ohlásili svoju kandidatúru:
Poznaň svoju kandidatúru 8. októbra 2012 stiahla z dôvodu nedostatku financií. Medzinárodný olympijský výbor 13. februára 2013 vybral tri kandidátske mestá:
Martin Šmahel

Martin Šmahel (* 1. október 1982, Galanta, Slovensko) je slovenský model, fitness tréner a moderátor. V roku 2008 zvíťazil v československej súťaži "Muž roka 2008". V roku 2011 sa zúčastnil súťaže "Manhunt International", kde obsadil piate miesto.
V roku 2009 sa objavil v známej tanečnej show "Let’s Dance" TV Markíza, popri práci fitness trénera sa objavuje príležitostne v rôznych TV projektoch televízie Markíza ako "Teleráno", "Susedia", "Chart show", "Pevnosť Boyard", a mnoho iných.
Popri práci trénera sa venuje modelingu, prednáškam o racionálnej výžive, moderovaniu športových a kultúrnych podujatí, súkromných večierkov a rôznych eventov.
V 2018 zaznamenal prelom v kariére keď prijal ponuku zažiť drsné podmienky v reality show "Farma X (Nový život)". Šou opustil pred bránami finále päť dní pred jej skončením.
Martin Šmahel sa po 4 ročnom vzťahu zosobášil s televíznou moderátorkou Miriam Kalisovou, a 16. novembra 2013 sa im narodila dcérka Mia.
Po problémoch vo vzťahu sa po piatich rokoch manželstva dvojica v júli 2017 rozviedla na okresnom súde v Malackách, pričom sa obaja rodičia o svoju dcérku naďalej starajú.
V roku 2022 sa objavil ako moderátor v televíznej súťaží "Survivor Česko &amp; Slovensko".
Životopis.
Vyštudoval Fakultu telesnej výchovy a športu Univerzity Komenského. Má troch bratov, z toho má dvojča Miroslava, ktorý sa tiež prihlásil v roku 2008 do súťaže "Muž roka". Venuje sa modelingu, pracuje ako fitness tréner a ako moderátor pôsobil v relácií "O desať rokov mladší", kde moderoval po boku jeho bývalej manželky Miriam Kalisovej. V treťom pokračovaní tanečnej show Let’s Dance si zatancoval s tanečníčkou Mirkou Kosorínovou.